OzLabs/hebrew-wiki-articles huggingface dataset:
קרב מורמוגאו

אזור הקרב - מבט מהנמל של מורמוגאו, תמונה משנת 2007
קרב מורמוגאו נערך בסמוך לעיר הנמל מורמוגאו שבמחוז גואה בהודו ב-30 בספטמבר 1639. הקרב החד צדדי נערך בין כוח פשיטה ימי הולנדי לחיל המצב הפורטוגזי והסתיים עם השמדת ספינות המלחמה הפורטוגזיות.

== רקע ==
מלחמת הולנד-פורטוגל הייתה עימות חמוש שנערך בין כוחות הולנדיים מחברת הודו המזרחית ההולנדית וחברת הודו המערבית ההולנדית לבין מושבות האימפריה הפורטוגזית, אשר החלה ב-1588. העימות התאפיין בעיקר בפלישות ופשיטות שערכו חברות הסחר ההולנדיות על המושבות הפורטוגזיות באמריקה, באפריקה, בהודו ובמזרח הרחוק. במידה רבה נחשבת מלחמה זו כשלוחה חוץ-אירופאית של מלחמת שמונים השנים שהתנהלה באותה התקופה בין ספרד להולנד, זאת בשל האיחוד בין כתרי ספרד ופורטוגל באותה התקופה, תחת בית הבסבורג. יתר על כן, קשר רופף בין עימות זה למלחמה מבית באירופה - ההולנדים פשטו על הקולוניות הפורטוגזיות בעיקר כדי לייסד אימפריה ימית וכתוצאה מכך להשתלט על הסחר בתבלינים של האימפריה הפורטוגזית הנתונה במשבר. בהזדמנויות שונות במהלך המלחמה, סייעו להולנדים כוחות אנגליים.

תוצאת המלחמה הייתה ייסודה של נוכחות הולנדית איתנה ביותר במזרח הרחוק. בזירות חשובות אחרות במירוץ כלכלי זה, לדוגמה בברזיל ובאנגולה, הצליחו הפורטוגזים לעמוד בהתקפות ההולנדיות. גם האנגלים הפיקו תועלת לא מעטה מהעימות הממושך בין שתי יריבותיה העיקריות בזירת המזרח הרחוק.

== הקרב ==
ב-30 בספטמבר 1639 תקפה שייטת הולנדית בת תשע ספינות מלחמה ועליהן 261 תותחים, 810 מלחים ו-170 נחתים את נמל מורמוגאו בו עגנו במבדוק שלוש ספינות גליאון פורטוגזיות, בום חסוס (Bom Jesus), סאו סבסטיאו (São Sebastião) והסאו בואוונטורה (São Boaventura) כשהן ללא תותחים. שתי הספינות הראשונות נתפסו ללא התנגדות ובום חסוס הוצתה ושוגרה לכוון הסאו בואוונטורה, שצוותה סירב להיכנע, והאחרונה עלתה באש וטבעה. לקראת סוף הקרב ניסו הפורטוגזים להתקיף את השייטת ההולנדית באמצעות פריגטות שלא היו חמושות בתותחים אך אלה נרתעו מהספינות ההולנדיות ולא יצרו איתן מגע.

== לקריאה נוספת ==
<div class="mw-content-ltr">
* Disney, A.R. (1978), Twilight of the Peper Empire, Portuguese Trade in Southwest India in the Early Seventeenth Century, Harvard university Press, Massachusetts and London, England.
* Boxer, C.R. (1969), The Portuguese Seaborne Empire 1415 – 1825, Carcanet, England.
</div>

מורמוגאו
מורמוגאו
קטגוריה:גואה
חוק הדגלים 1953 (אוסטרליה)

כריכתו של חוק הדגלים (1953) הממתג את הנס הכחול כדגלה הלאומי של אוסטרליה ואת הנס האדום כדגל צי הסוחר

חוק הדגלים 1953 (אנגלית: Flags Act 1953) הוא חוק של הפרלמנט האוסטרלי אשר מגדיר את הדגל הרשמי של אוסטרליה. החוק עבר בפרלמנט בדצמבר 1953 ואושרר סופית על ידי המלכה אליזבת השנייה ב-14 בפברואר 1954 לאחר פתיחת מושב הפרלמנט של חבר העמים של אוסטרליה במהלך הביקור המלכותי של המלכה באוסטרליה בשנת 1954. חוק זה היה הראשון במספר חוקים אוסטרליים אשר זכו לאישור המונרך.

==חוק הדגלים 1953==

המחוקק פירט את צבעי ופרטי הדגל הלאומי האוסטרלי ואת אלו של נס אוסטרליה האדום (הידוע גם כדגל צי הסוחר האוסטרלי). הוא מפקיד בידי המושל הכללי את הסמכות החוקית למינוי "דגלי וניסים לאוסטרליה" ולהנפיק צווים ולקבוע תקנות הנוגעות לשימוש בדגלים. סעיף 8 מבטיח כי "זכות הפריבילגיה" להנפת היוניון ג'ק בידי כל אדם לא תפגע מחוק זה.

גרסתו המקורית כללה מספר טעויות בחלקו הראשון של החוק. קוטרו החיצוני של כוכב חבר העמים תועד כשלוש שמיניות מרוחבו של הדגל תחת קוטרו האמיתי אשר עומד על שלוש עשיריות. החוק תוקן בשנת 1954.

==תיקון לחוק הדגלים 1988==
התיקון לחוק הדגלים אושר לאחר תקופה של ויכוחים פעילים לגבי שינויו של הדגל והמשטר האוסטרלי. התיקון הוסף לסעיף 3 לחוק הדגלים אשר קבע כי על מנת להחליף את דגלה הלאומי של אוסטרליה יש צורך ברוב משמעותי של בעלי זכות הבחירה במדינות ובטריטוריות האוסטרליות (אלא אם החוק יתוקן שנית בהליך החוקי הרגיל). עד לתיקון זה החוק לא ייצג שום מנגנון להחלפת הדגל.

==דגלי אוסטרליה הרשמיים==
במרוצת השנים מושלי אוסטרליה הסמיכו חמישה דגלים וניסים נוספים על הדגל הלאומי והנס האדום.

{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse;"
|- bgcolor="#efefef"
! width="110"|דגל!!width="100"|שם הדגל!!width="250"|תאריך הסמכה!!width="250"|שימוש
|-
|גבול 
|דגל אוסטרליה 
|14 בפברואר 1953
|דגל לאומי
|-
|גבול
|נס אוסטרליה האדום
|14 בפברואר 1953
|דגל צי הסוחר האוסטרלי
|-
|גבול
|נס אוסטרליה הלבן
|1 במרץ 1967
|דגל הצי המלכותי האוסטרלי
|-
|גבול
|נס חיל האוויר המלכותי האוסטרלי
|6 במאי 1982
|דגל חיל האוויר המלכותי האוסטרלי
|-
|גבול 
|נס כוחות ההגנה של אוסטרליה
|14 באפריל 2000
|דגל הכוחות המשולבים של אוסטרליה
|-
דגל האבוריג'ינים האוסטרלי
|14 ביולי 1995
|דגל לייצוגם של האוכלוסייה האבוריג'ינית
|-
דגל תושבי האיים של מצר טורס
|14 ביולי 1995
|דגל לייצוגם של תושבי איי מצר טורס
|}

==קישורים חיצוניים ==
* [https://web.archive.org/web/20080602113954/http://www.foundingdocs.gov.au/item.asp?dID=20 חוק הדגלים 1953] באתר הארכיון הלאומי של אוסטרליה. 
* [http://www.aph.gov.au/Parliamentary_Business/Bills_Legislation/bd/BD9697/97bd018 הצעת תיקון לחוק הדגלים 1996] באתר ספריית הפרלמנט האוסטרלי. 

*

דגל
מגדל ג'דה

מגדל ג'דה (בערבית: برج جدة), לשעבר מגדל הממלכה (בערבית: برج المملكة) הוא גורד שחקים הנבנה בעיר ג'דה שבערב הסעודית ויתנשא לגובה של כ-1,000 מטרים. עלות הקמתו מוערכת בכ-1.23 מיליארד דולר אמריקני והוא מהווה את חלקו המרכזי והשלב הראשון של פרויקט "עיר הממלכה" הממוקם לחופי הים האדום בצפון העיר ג'דה שעלותו הכוללת נאמדת בכ-20 מיליארד דולר אמריקאי. בנייתו של המגדל נעצרה בינואר 2018 ומאז לא חודשה. אם וכאשר תושלם בנייתו, יהפוך למבנה הגבוה ביותר בעולם והראשון בהיסטוריה האנושית שמגיע לגובה של קילומטר.
הבניין במהלך הקמתו, אוגוסט 2019

בתחילה תוכנן המגדל לגובה של כ-1,600 מטרים וכונה בהתאם "מגדל בגובה מיל". לאחר שנבחן השטח המיועד לבנייה, הסתבר שמסיבות גאולוגיות מתחייבת הנמכה של המגדל ל-1,000 מטר. המגדל תוכנן ועוצב על ידי האדריכל אדריאן סמית'. היזם והמממן הוא הנסיך הסעודי אל-וליד בן טלאל, הערבי העשיר בעולם ואחיינו של המלך סלמאן. אל-וליד בן טלאל הוא יושב ראש חברת Kingdom Holding Company, החברה הגדולה ביותר בערב הסעודית, השותפה בחברת Jeddah Economic Company שהוקמה ב-2009 במטרה לתכנן ולהוביל את פרויקט עיר הממלכה.

נכון לשנת 2022, בנייתו של הפרויקט הושהתה.

==סקירה==
כאמור, הותאם גובה המגדל לסביבתו והקרקע באזור כך שהונמך למעשה מ-1,600 מטרים לכ-1,000 מטרים (הגובה המדויק נשמר בסוד), לאחר קביעת גובהו החדש והסופי הוא יהיה גבוה פי שניים וחצי מהבניין אמפייר סטייט וגבוה ב-172 מטרים לפחות מבורג' ח'ליפה. המגדל הוא חלק מתוכנית כוללת על שטח של 500 דונם ומהווה את חלקו המרכזי והשלב הראשון מתוך שלושה של פרויקט "עיר הממלכה".

== קשיים ועיכובים ==
בנייתו נעצרה בינואר 2018 לאחר שהגיע לגובה של 256 מטר.

==קישורים חיצוניים==

* 
* 
* 

==הערות שוליים==

קטגוריה:ג'דה: מבנים
ג'דה, מגדל
ג'דה, מגדל
דיק מוריס

דיק מוריס (באנגלית: Dick Morris; נולד ב-28 בנובמבר 1947) הוא פרשן פוליטי יהודי אמריקאי המופיע בעיקר ברשת פוקס ניוז, ומחבר ספרים בנושא פוליטיקה וממשל. שימש בעבר כיועץ אסטרטגי-פוליטי וסוקר בממשלו של נשיא ארצות הברית ביל קלינטון, עד אשר נחשף בתקשורת אירוע בו נתפס עם נערת ליווי כשהוא מאפשר לה להאזין לשיחות עם הנשיא קלינטון; לאחר חשיפת הפרשה פנה להתמקד בפרשנות פוליטית.

==קורות חיים==
מוריס סייע לקלינטון החל מ-1978 בבחירות ואירועים שונים כאשר היה קלינטון מושל מדינת ארקנסו. בתחילת שנות ה-90 עבד מוריס כיועץ אסטרטגי למפלגה הרפובליקנית, ולא היה לו תפקיד בבחירתו של קלינטון לנשיאות ב-1992. לאחר שהדמוקרטים איבדו את הרוב בקונגרס בבחירות אמצע הקדנציה של 1994, נקרא מוריס לסייע לנשיא קלינטון להשתקם פוליטית, והוא היה אחראי על האסטרטגיה לקראת המירוץ לבחירה מחדש של קלינטון לנשיאות. מוריס שכנע את קלינטון לפנות למדיניות יותר רפובליקנית, ועודד אותו לאמץ את גישת "מדיניות הדרך השלישית" - "טריאנגולציה" (רעיון שנקרא כיום על שם מהלכיו של מוריס בזמנו), אשר שילבה בין רעיונות ורטוריקה רפובליקנים ודמוקרטים, על מנת למקסם את הרווחים הפוליטיים והפופולריות.

הנשיא קלינטון התייעץ עם מוריס, באופן דיסקרטי, החל משנת 1994, כפי שתיאר זאת ראש סגל הבית הלבן של קלינטון, ליאון פנטה:
:

מוריס הפך למנהל הקמפיין של קלינטון לבחירות לנשיאות של 1996. כהונתו בתפקיד זה נקטעה חודשיים לפני הבחירות עצמן, כאשר נחשפה בעיתונות פרשה בה היה מעורב, ובה איפשר לנערת ליווי, אשר השתמש בשירותיה, להאזין לשיחות עם הנשיא.

לאחר שערורייה זו עבר מוריס לעסוק בעיקר בפרשנות פוליטית לתקשורת. במקביל המשיך לייעץ למועמדים בבחירות מקומיות במדינות ארצות הברית וכן למפלגות ופוליטיקאים מחוץ למדינה, כגון מפלגת העצמאות הבריטית בבחירות לפרלמנט האירופי ב-2004, וויקטור יושצ'נקו בבחירות לנשיאות אוקראינה ב-2005.

כיום הוא כותב טור שבועי לניו יורק פוסט, אשר מתפרסם בכל רחבי המדינה, כמו גם טורים ובלוגים בעיתונות הכתובה והאלקטרונית, ומופיע כפרשן פוליטי של רשת פוקס ניוז. הוא מכהן גם כן כנשיא vote.com, אתר אינטרנט אשר מצהיר כי הוא מבצע סקרים אובייקטיביים, אם כי סופג ביקורות על כך שהוא נוטה לייצג את נקודת המבט הרפובליקנית.

בעשור הראשון והשני של המאה ה-21 הביע מוריס ביקורת כלפי ביל והילרי קלינטון. הוא כתב כמה ספרים שמבקרים את בני הזוג, ביניהם הספר "לשכתב את ההיסטוריה", שהוא פרפרזה לספרה של קלינטון "לחיות את ההיסטוריה". מוריס אף התבדח פעם כי הוא יעזוב את ארצות הברית אם קלינטון תיבחר לנשיאות ארצות הברית בשנת 2008.

==קישורים חיצוניים ==

* 

* [http://arquivo.pt/wayback/20091016083827/http%3A//www.vote.com/about_us.phtml vote.com], אתר הסקרים של מוריס
* [http://www.washingtonpost.com/wp-srv/politics/special/clinton/stories/morris020399.htm Dick Morris, High on the Critical List], 1999, וושינגטון פוסט

==הערות שוליים==

קטגוריה:ניו יורק: אישים
קטגוריה:בוגרי אוניברסיטת קולומביה
קטגוריה:מחברי ספרי עיון יהודים 
קטגוריה:מחברי ספרי עיון אמריקאים
קטגוריה:פרשנים פוליטיים אמריקאים
קטגוריה:פרשנים פוליטיים יהודים
קטגוריה:יועצים פוליטיים יהודים
קטגוריה:אמריקאים שנולדו ב-1947
דן קרצר

דניאל צ'ארלס קרצר (באנגלית: Daniel Charles Kurtzer; נולד ביוני 1949) הוא דיפלומט יהודי-אמריקאי, היה שגריר ארצות הברית במצרים (1998-2001), ולאחר מכן מונה על ידי הנשיא ג'ורג' ווקר בוש לשגריר בישראל, וכיהן בתפקיד זה בשנים 2001–2005.

==קורות חיים==
קרצר נולד להורים יהודים, נתן וסילביה קרצר, באליזבת שבניו ג'רזי. הוא סיים לימודי תואר ראשון בישיבה יוניברסיטי, ודוקטורט באוניברסיטת קולומביה. בין השנים 1977–1979 כיהן כדיקן לימודי תואר ראשון (ישיבה קולג') בישיבה יוניברסיטי, בטרם הצטרף לשירות החוץ של ארצות הברית.

קרצר כיהן כצוער בשגרירות ארצות הברית בקהיר, בזמן שבו נרצח נשיא מצרים אנואר סאדאת ב-1981, וכן כמזכיר לעניינים מדיניים בשגרירות ארצות הברית בתל אביב. בתום כהונתו במצרים וישראל, שב לארצות הברית ובין השנים 1982–1986, עבד בתפקיד סגן מנהל הדסק המצרי במחלקת המדינה של ארצות הברית. במסגרת תפקידיו הדיפלומטיים, בשנים 1981–1982, נטל חלק פעיל בארגונו של כוח המשקיפים הרב-לאומי בחצי האי סיני. מאוחר יותר, כיהן בצוות תכנון המדיניות, כסגן עוזר מזכיר המדינה לענייני המזרח הקרוב, וסגן עוזר מזכיר המדינה למודיעין ומחקר. בשנת 1988 היה קרצר בין מנסחי יוזמת השלום של מזכיר המדינה ג'ורג' שולץ. בשנת 1991 כיהן כחבר המשלחת האמריקאית לוועידת השלום במדריד.

ב-2006, פרש ממחלקת המדינה. במהלך עבודתו במחלקת המדינה זכה לאות השירות המצטיין של נשיא ארצות הברית. לאחר פרישתו מונה ליושב ראש לימודי המזרח התיכון בבית הספר וודרו וילסון לעניינים ציבוריים ובינלאומיים, שבאוניברסיטת פרינסטון. בשנת 2008 פרסם ספר על תפקידה של ארצות הברית במגעים לשלום במזרח התיכון. קרצר גם מונה לאחרונה לממונה (קומישינר) של ליגת הבייסבול הישראלית.

קרצר הודיע על תמיכה במועמדותו של הסנאטור ברק אובמה לנשיאות ארצות הברית 2008. על פי ה-Wall Street Journal, קרצר, יחד עם ג'יימס סטיינברג ודניס רוס, היו אחראים לכתיבת הנאום של אובמה בפני השדולה הפרו-ישראלית איפ"ק. נאום זה נתפס כאחד מהנאומים הבולטים ביותר של מועמד דמוקרטי בנושאים בינלאומיים.

==ספריו==
* Negotiating Arab-Israeli Peace: American Leadership in the Middle East. United States Institute of Peace Press, 2008. 

==קישורים חיצוניים==

* [http://history.state.gov/departmenthistory/people/kurtzer-daniel-charles קרצר באתר ההיסטוריה של מחלקת המדינה האמריקאית]
* [https://web.archive.org/web/20100412114433/http://wws.princeton.edu/people/display_person.xml?netid=dkurtzer&display=Professors דף הבית של דן קרצר באוניברסיטת פרינסטון]
* [http://www.princeton.edu/main/news/archive/S13/33/76C47/ Former ambassador to Israel appointed visiting professor]

קטגוריה:שגרירי ארצות הברית בישראל
קטגוריה:שגרירי ארצות הברית במצרים
קטגוריה:דיפלומטים יהודים
קטגוריה:דיפלומטים אמריקאים
קטגוריה:יהודים פקידי ממשל בארצות הברית
קטגוריה:סגל אוניברסיטת פרינסטון
קטגוריה:בוגרי ישיבה יוניברסיטי
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1949
המטרופולין של טולידו

אזור המטרופולין של טולידו הוא אזור מטרופולין בקרבת העיר טולידו שבמדינת אוהיו בארצות הברית. האזור מכיל כ-656,696 תושבים בארבעה מחוזות שונים. לפי מפקד האוכלוסין של ארצות הברית אזור המטרופולין של טולדו כולל את המחוזות "פולטון", "לוקאס", "אוטוואה" ו"ווד".

== אוכלוסייה ==
אזור המטרופולין של טולידו הוא אזור המטרופולין השישי בגודל במדינת אוהיו. חמשת האזורים האחרים הם המטרופולין של קליבלנד, המטרופולין של קולומבוס, אזור המטרופולין של סינסינטי, אזור המטרופולין של דייטון ואקרון.

== יישובי אזור המטרופולין של טולידו ==
===מחוז פולטון===
==== אזורים כפריים ====
{|
|----- valign="top"
|
*ארצ'בולד
*דלתא
|
*פאייט
*ליאונס
|
*מטאמורה
*סוואנטון
|
*וואוסיאון
|}

==== עיירות ====

{|
|----- valign="top"
|
*אמבוי
*צ'סטרפילד
*קלינטון
*דובר
|
*פרנקלין
*פולטון
*ג'רמן
*גורהאם
|
*פייק
*רויילטון
*סוואן קריק
*יורק
|}

===מחוז לוקאס===
==== אזורים כפריים ====
{|
|----- valign="top"
|
*ברקלי
*הארבור וויו
*הולנד
|
*מאומי
*אורגון
*אוטווה הילס
|
*סילבניה
*טולידו
|
*ווטרוויל
*וייטהאוס
|}

==== עיירות ====

{|
|----- valign="top"
|
*הארדינג
*ג'רוסאלם
*מונקלובה
*פרובידנס
|
*ריצ'פילד
*ספנסר
*ספרינגפילד
*סוואנטון
|
*סילבניה
*וושינגטון
*ווטרוויל
|}

===מחוז אוטווה===
==== אזורים כפריים ====

{|
|----- valign="top"
|
*קלאיי סנטר
*אלמור
|
*ג'נוואה
*מרבלהד
|
*אוק הארבור
*פורט קלינטון
|
*פוט-אין-ביי
*רוקי רידג'
|}

==== עיירות ====

{|
|----- valign="top"
|
*אלן
*ביי
*בנטון
*קרול
*קאטאוובה איילנד
*קליי
|
*דאנבורי
*אירי
*האריס
*פורטאג'
*פוט-אין-ביי
*סיילם
|}

===מחוז ווד===
====אזורים כפריים====

{|
|----- valign="top"
|
*באיירדסטאון
*בלומדייל
*באולינג גרין
*בראדנר
*קוסטאר
*סייגנט
*גראנד ראפידס
|
*האסקינס
*הויטוויל
*ג'רי סיטי
*לאקי
*מילבורי
*מילטון סנטר
|
*נורת' בולטימור
*נורת'ווד
*פמברוויל
*פריסבורג
*פורטאג'
*ריזינגסאן
|
*רוספורד
*טונטוגאני
*וולברידג'
*ויין
*וסט מילגרוב
*וסטון
|}

====עיירות====

{|
|----- valign="top"
|
*בלום
*סנטר
*פרידום
*גרנדראפידס
*הנרי
| 
*ג'קסון
*לייק
*ליברטי
*מידלטון
*מילטון
| 
*מונטגאמרי
*פרי
*פריסבורג
*פליין
*פורטאג'
| 
*טרוי
*וושינגטון
*ובסטר
*וסטון
|}

== דמוגרפיה ==

לפי מפקד האוכלוסין משנת 2000, במטרופולין 659,188 תושבים, 259,973 משקי הבית, ו- 169,384 משפחות. 

קטגוריה:אוהיו: יישובים
קטגוריה:ארצות הברית: אזורי מטרופולין
סחורה

משאיות פורקות סחורה של מזון ומים
סחורה הוא מושג מתחום הכלכלה המתייחס לכל מוצר אשר יש לו ביקוש, אולם הוא מסופק בכל השווקים ללא הבדל באיכותו בין הספקים השונים. לשם הדגמה, נחושת ואורז הם סחורות ומחירם אחיד במקומות רבים בעולם ומשתנה באופן יומי על פי ההיצע והביקוש הכוללים עבורם בשווקים בבורסות השונות. לעומת זאת, מכונית אינה בגדר סחורה, כיוון שהיא מיוצרת בדרגות איכות שונות ובסוגים שונים. בדרך כלל, ככל שהאיכות גבוהה יותר, כך גם עולה מחיר המוצר. מוצרים בעלי מותג או איכות הנתפסת כשונה או בעלי בידול ותכונות שונות – אינם נחשבים סחורות.

אחד מן המאפיינים של סחורה הוא שמחירה נקבע כפונקציה של תנאי השוק באופן כללי. סחורות פיזיות ותיקות נסחרות בבורסות סחורות בעולם. הסחורות הבולטות הן משאבי טבע בסיסיים ומוצרי חקלאות, כגון: עפרת ברזל, נפט גולמי, פחם, אתנול, מלח, סוכר, פולי קפה, פולי סויה, אלומיניום, אורז, חיטה, זהב וכסף.

מוצר או שירות עשוי להפוך לסחורה כאשר נוצרת בו אחידות בכל נקודות האספקה, וזאת בדרך כלל על ידי הפצת הידע הדרוש לייצורו באופן יעיל. כך, מוצרים כגון תרופות שהפכו גנריות או מעגלים משולבים הפכו לסחורות.

==מסחר בסחורות==
כיוון שסחורה, מעצם הגדרתה, היא אחידה, הרי שנוצרת האפשרות לקבוע חוזים אחידים לאספקת הסחורה במועד כלשהו בעתיד. אלה הם חוזי הסחורות העתידיות. מסחר בסחורות מתקיים במספר בורסות ברחבי תבל, ביניהן:
* בורסת הסחורות בשיקגו (CME)
* בורסת הסחורות בקנזס סיטי (KCBT)
* בורסת הסחורות האירופית, יורונקסט
* בורסת הסחורות בקואלה לומפור
* בורסת המתכות בלונדון (LME)
* בורסת הסחורות בניו יורק (NYMEX)
* בורסת הסחורות במומבי (NCDEX)
* בורסת הסחורות בדאליין, סין (DCE)

בורסות סחורות מפגינות בדרך כלל יעילות כלכלית רבה ומגיבות במהירות לשינויים בהיצע וביקוש כדי למצוא מחיר המשקף שיווי משקל כלכלי. קיימים מספר מדדי סחורות המשקפים את התנודות בבורסות הסחורות בעולם.

== קישורים חיצוניים ==

*
*
* 

קטגוריה:ערכים שבהם תבנית בריטניקה אינה מתאימה
קטגוריה:שוק ההון
קטגוריה:מסחר
לודוויג שמיט

לודוויג שמיט (בגרמנית: Ludwig Schmitt; ) היה שחמטאי גרמני שחלק מקום ראשון באליפות גרמניה ה-15. 
== חייו ==
שמיט חי בוורוצלב, בסילסיה הפרוסית. הוא ניצח באליפות סילסיה בשנים 1927 ו-1933, והגיע למקום השישי בשנת 1930 (ניצח: יוסף פורת). בשנת 1939 הגיע למקום החמישי (ניצח: אריך וייניצקה). שמיט היה אלוף סקסוניה בשנים 1929, 1932 ו-1933 ואלוף ביירן בשנת 1953. [http://www.schachverein-goerlitz.de/Turniere/Aeskulapturniere/Festschrift2003.pdf]
 
שמיט הגיע למקום ה-13 בתחרות מגדבורג 1927 (ניצח: רודולף שפילמן) [http://xoomer.alice.it/cserica/scacchi/storiascacchi/tornei/1900-49/1927magdeburg.htm], חלק מקום 8-10 בתחרות ברנו (ניצח: סאלו פלור) [https://web.archive.org/web/20070807014625/http://www.rogerpaige.me.uk/tables2.htm], הגיע למקום ה-18 בתחרות בד אאכן בשנת 1934 (אליפות גרמניה השנייה (ניצח: קארל קארלס) [https://web.archive.org/web/20101215163822/http://www.rogerpaige.me.uk/tables5.htm], חלק מקום 5-7 בתחרות בד אוינהאוזן 1937 (אליפות גרמניה הרביעית (ניצח: גאורג קינינגר) [https://web.archive.org/web/20091210062551/http://www.rogerpaige.me.uk/tables8.htm], חלק מקום 12-14 בתחרות בד אוינהאוזן 1938 (אליפות גרמניה החמישית (ניצח: אריך אליסקסיס) [https://web.archive.org/web/20101215163515/http://www.rogerpaige.me.uk/tables9.htm]. 

לאחר מלחמת העולם השנייה הגיע למקום ה-16 בתחרות אוגסבורג 1946 (ניצח: וולפגאנג אונציקר ) [https://web.archive.org/web/20070927215941/http://www.rogerpaige.me.uk/Tables%2017.htm], חלק מקום ראשון עם וולפגאנג אונציקר בתחרות לייפציג 1953 (אליפות גרמניה ה-15) והפסיד לו בדו-קרב על המקום הראשון 3.5-0.5 בינואר 1954.

== קישורים חיצוניים ==

קטגוריה:שחמטאים גרמנים
קטגוריה:גרמנים שנולדו ב-1902
קטגוריה:גרמנים שנפטרו ב-1980
בורסת הנגזרות של שיקגו

בניין בורסת הנגזרות של שיקגו עם פסלה של האלה קרס בראש הבניין.
בורסת הנגזרות של שיקגו (באנגלית: Chicago Board of Trade; ר"ת CBOT), נוסדה בשנת 1848 והיא הבורסה הראשונה שקמה בעולם למסחר באופציות ובחוזים עתידיים. יותר מ-50 סוגים שונים של אופציות וחוזים עתידיים נסחרים בבורסה על ידי למעלה מ-3,600 חברים בזירת מסחר פתוחה ובמסחר אלקטרוני. בשנת 2003 נרשמו שיאי מסחר בבורסה של שיקגו כאשר תועדו 454 מיליון חוזים. ב-12 ביולי 2007 אוחדה בורסת הנגזרות עם בורסת הסחורות של שיקגו (באנגלית: Chicago Mercantile Exchange; ר"ת CME) והפסיקה להתקיים כישות עצמאית.

==היסטוריה==

רצונם של סוחרים אמריקאים להבטיח קונים לסחורות הניבו חוזים עתידיים לקניה ומכירה של סחורות. עדיין סיכון האשראי נותר בגדר בעיה רצינית. בורסת הנגזרות התהוותה במטרה ליצור מקום מרכזי שבו קונים ומוכרים יכולים להיפגש ולקיים משא ומתן לקראת כריתת חוזים עתידיים.

בשנת 1864 החל לראשונה בבורסת הנגזרות מסחר תקני בחוזים עתידיים. בשנת 1919 לשכת המסחר בחמאה וביצים, אשר יצאה מבורסת הנגזרות, אורגנה מחדש כדי לאפשר לחבריה מסחר בסחורות עתידיות ושמה שונה לבורסת הסחורות של שיקגו.

בניין בורסת הנגזרות בשיקגו הוא אחד הבניינים הבולטים בעיר. זהו גורד שחקים בגובה 184 מטר, אשר היה הבניין הגבוה ביותר בעיר בין השנים 1930-1965. הבניין הוא בסגנון אר דקו ובראשו פסל ענק של האלה קרס. ב-4 במאי 1977 הוכרז הבניין כאתר היסטורי לאומי.

==זירת המסחר==
המסחר בזירה פתוחה בבורסת הנגזרות מתקיים במבנה מתומן ומוגבה בקומת המסחר, אשר אמצעו נמוך יותר, בדומה למבנה של אמפיתיאטרון. צורתו של המבנה מאפשרת לסוחרים הרבים לראות ולשמוע איש את רעהו בעת המולת המסחר. צורתה של זירת המסחר מופיעה אף על הלוגו של בורסת הנגזרות. בקומת המסחר זירות רבות שבהן מתקיים מסחר בו-זמני.

==קישורים חיצוניים==

* 
* 

קטגוריה:שיקגו
קטגוריה:בורסות
קטגוריה:שוק ההון האמריקאי
ג'ין סמארט

ג'ין סמארט (באנגלית: Jean Smart; נולדה ב-13 בספטמבר 1951) היא שחקנית קולנוע, טלוויזיה ותיאטרון אמריקאית, זוכת חמישה פרסי אמי, פרס גלובוס הזהב ושני פרסי גילדת שחקני המסך.

== ביוגרפיה ==
סמארט נולדה בסיאטל, וושינגטון. ב-1969 סיימה את לימודיה בתיכון באלארד.

== קריירה ==
בטלוויזיה שיחקה סמארט בסדרה הקומית של CBS "נשים מעצבות" בין השנים 1986–1991 בין התפקידים הראשיים לצידן של דיקסי קרטר ודלתה בורק, וגם בסדרות "המרובעים" ו"פרייז'ר", בסדרה "סמנתה מי?", ובסדרה "High Society" שבוטלה לאחר כמה פרקים. בסדרה 24 גילמה את מרתה לוגאן, הגברת הראשונה. ב-1998 כיכבה בסיטקום "אופנה ותוכן" של רשת CBS, אמנם בוטלה לאחר עונה אחת.

סמארט זכתה בשלושה פרסי אמי, לשחקנית האורחת הטובה ביותר עבור תפקידה בסדרה פרייז'ר בשנים 2000 ו-2001, ושחקנית המשנה הטובה ביותר ב-2008 עבור תפקידה בסדרה "סמנתה מי?".

בשנת 2010 גילמה את המושלת פטרישיה ג'יימסון בעונה הראשונה של סדרת המשטרה "הוואי חמש-אפס" ברשת CBS.

בקולנוע הופיעה סמארט בסרטים: "הילד", "אהבה מצילום ראשון" (1999), "אין כמו אלבמה", "בארי מאנדיי", "מפרקים את הבית","אני אוהב האקביז", "הזוג המוזר 2", "מדינת הגנים", "דרוש גיבור", "לשחק עם המזל", "יום מושלג", "תקווה בהופ ספרינגס", "רואה החשבון", "בקשה מסתורית", "בעלים של ברמפטון", ו"החיים האלה", ושיחקה בסרט הטלוויזיה "קרא לי משוגעת" (2013) לצידה של בריטני סנואו.

בשנת 2018 שיחקה בתפקיד משני של ארליין הארט בסדרת הפשע "ג'ון הנבל" של רשת בראבו, ושיחקה בסרט "החיים האלה". בשנת 2019 התארחה בסדרת הטלוויזיה "השומרים", ובשנת 2020 שיחקה בסרט "סופר אינטליגנציה".

בשנת 2021 החלה לשחק בסדרת הדרמה הבלשית של HBO, "הסודות של איסטאון" בכיכובה של קייט וינסלט. באותה שנה החלה לגלם את הדמות הראשית הקומיקאית האגדית דברה ואנס, בסדרה הדרמה-קומית "Hacks" של רשת HBO Max. על תפקידה בסדרה זכתה בפרס גילדת שחקני המסך לשחקנית הטובה ביותר בסדרה קומית.

בשנת 2022 שיחקה בסרט ההתבגרות "לגדול עם ההורים" בבימויו של מאט סמוקלר. 

== קישורים חיצוניים ==

* 

קטגוריה:24 (סדרת טלוויזיה)
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: שחקן משנה בקומדיה
קטגוריה:זוכי אמי בפריים טיים: שחקנית אורחת בקומדיה
קטגוריה:זוכי אמי בפריים טיים: שחקן אורח בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גילדת שחקני המסך - שחקנים
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
ארוין וולמי

ד"ר ארוין וולמי (Erwin Voellmy ; 9 בספטמבר 1886 – 15 בינואר 1951, בזל) היה מורה למתמטיקה ושחמטאי שווייצרי שזכה באליפות השחמט של שווייץ בשנים 1911 (מקום ראשון משותף) ובשנים 1920 ו-1922 לבדו. 

הישגו הטוב ביותר של וולמי היה מקום ראשון משותף עם אלכסנדר אלכין ואוסקר נגלי בתחרות ברן בשנת 1932.

וולמי ערך במשך 40 שנים את מדור השחמט בעיתון Basler Nachrichten וכן כתב מספר ספרי שחמט.

==השתתפות באולימפיאדות==

וולמי שיחק בנבחרתה האולימפית של שווייץ בשלוש אולימפיאדות שחמט:
* באולימפיאדת השחמט 1924, האולימפיאדה הראשונה שהתקיימה בפריז, בלוח השני השיג תוצאה של +6 -2 =5 (+ ניצחונות – הפסדים = תוצאות תיקו). על הישגו זה קיבל מדליית ארד קבוצתית.
* באולימפיאדת השחמט 1928, האולימפיאדה השנייה שהתקיימה בהאג, בלוח השלישי השיג תוצאה של +5 -2 =4 
* באולימפיאדת השחמט 1936, אולימפיאדת השחמט הלא רשמית השלישית שהתקיימה במקביל לאולימפיאדת ברלין (1936), בלוח הרביעי השיג תוצאה של +5 -7 =5 

== קישורים חיצוניים ==

* [http://www.genealogy.math.ndsu.nodak.edu/id.php?id=15249 וולמי בגינאולוגיה של המתמטיקה]

קטגוריה:שחמטאים שווייצרים
קטגוריה:שחמטאים שהשתתפו באולימפיאדת השחמט
קטגוריה:אלופי שווייץ בשחמט
קטגוריה:מחברי ספרי שחמט
קטגוריה:מורים למתמטיקה
קטגוריה:שווייצרים שנולדו ב-1886
קטגוריה:נפטרים ב-1951
מסחר רציף

מסחר רציף הוא שיטת מסחר בבורסה, בו ברגע שנמצאות פקודות קנייה ומכירה תואמות הן מתבצעות במחיר הנקבע ברגע הביצוע. שיטת המסחר ברצף שונה משיטת מסחר בזמנים קבועים בו פקודות מסחר נאספות ומתבצעות בזמן מסוים במחיר אחיד לכל העסקאות המתבצעת באותו זמן. 

מסחר רציף הוכנס לשימוש לראשונה בבורסת אמסטרדם כבר בתחילת המאה ה-17. בשנת 1869 עברה הבורסה בניו יורק למסחר רציף. הבורסה לניירות ערך בתל אביב, עברה למסחר רציף בשנות ה-70 של המאה ה-20.. בבורסת פריס היה במהלך המאה ה-19 והמאה ה-20 מסחר רציף, אולם הוא היה אחראי לפחות מ-10% מהעסקאות. בשנת 1986 הוכנס לשימוש מערכת ממוחשבת למסחר רציף והדבר הביא להיפוך, כאשר מעל 90% מהעסקאות מתבצעות במסחר רציף. בעקבות השינוי בפריס עברו גם הבורסות במילנו ובמדריד למסחר רציף בסביבות 1989. בבורסות בוורשה, וילנה וריגה הוכנס המסחר הרציף לשימוש בין השנים 1996-1998. 

רוב בורסות העולם פועלות בשיטה המשלבת מסחר רציף ומסחר בזמנים קבועים. בבורסה בתל אביב, מתבצעות שלבי מסחר בזמנים קבועים בתחילת ובסוף יום המסחר, ולאורך יום המסחר מתבצע מסחר ברצף. 

בשיטת המסחר הרציף, כל סוחר יכול להעביר פקודות קניה ומכירה בכל עת. עבור פקודות מסוג לימיט, אם נמצאה פקודה תואמת שהוגשה קודם, הפקודות מתבצעות מיידית. אם לא נמצאה פקודה תואמת, הפקודה נרשמת ומחכה להגעת פקודה תואמת. 

==השפעת המסחר הרציף==

מחקר של עמיהוד, מנדלסון ולאוטרבך טען שהכנסת מסחר רציף לבורסה בתל אביב הגבירה את סחירות ניירות הערך והביאה לתמחור יותר טוב שלהם. אולם בריגה ובוילנה המעבר למסחר רציף הוביל לצמצום היקפי המסחר בניירות ערך. 

== קישורים חיצוניים ==
* הבורסה לנירות ערך בתל אביב, [https://web.archive.org/web/20081021062806/http://www.tase.co.il/TASE/TradingandClearing/Trading/TACT-SharesandConvertible/TradingPhases/ContinuousTrading.htm שלב המסחר הרציף]

== הערות שוליים ==
<div class="mw-content-ltr"></div>

קטגוריה:ניירות ערך
RealClearPolitics

RealClearPolitics הוא אתר אינטרנט האוגר ידיעות על פוליטיקה אקטואליה, כלכלה ועוד בארצות הברית.
== היסטוריה ==
האתר הוקם בפברואר 2000, על ידי סוחר האופציות לשעבר ג'ון מקאינטייר, וטום בוואן, לשעבר מנהל הכספים של סוכנות הפרסום, "לאנשים כמונו... אנשים אשר חיים ונושמים פוליטיקה ואת הנושאים שעל סדר היום". בשנת 2007 קנתה חברת התקשורת פורבס 51% מהזכויות על האתר.

האתר לוקט, בין השאר, את נתוני סקרי מערכות הבחירות בארצות הברית ומגיש טבלאות המציגות את ממוצע כל הסקרים המעודכנים. באמצעות נתונים אלו מציג האתר מגמות יומיות משתנות. עוד כולל האתר מאמרים, קטעי וידאו ונתונים בנושאים נוספים.

ממוצעי הסקרים באתר נחשבים מדד רב־ערך, גם אם לא תמיד דק אבחנה, למגמות פוליטיות ולמגמות לקראת בחירות.

== קישורים חיצוניים ==

* 

קטגוריה:אתרי אינטרנט אמריקאיים
קטגוריה:אתרי חדשות
מבצע נורת'וודס

מזכר של מבצע נורת'וודס - 1962
מבצע נורת'וודס (באנגלית: Operation Northwoods) היה תוכנית למבצע דגל כוזב, שהוצעה בממשלת ארצות הברית בשנת 1962.

ב-1961 עמדה קובה כנגד פלישה של כ-1,500 גולים קובנים שאומנו על ידי ה-CIA במפרץ החזירים. נטילת האחריות של הנשיא קנדי ליוזמה, שעוררה תגובה עממית נגד הפלישה, הוכחה כאמצעי תעמולה של הממשלה הקובנית. ארצות הברית החלה בעיצוב תוכניות חדשות שמטרתן גרימת חוסר יציבות של ממשלת קובה. פעילויות אלו נודעו באופן כולל כ"פרויקט קובה", או כ"מבצע נמייה". מבצע זה היה תוכנית מתואמת של פעילות פוליטית, פסיכולוגית וצבאית, שבה שולבו מבצעי מודיעין לצד ניסיונות רצח של מנהיגי מפתח פוליטיים. פרויקט קובה כלל גם הצעה לביצוע פעולות התקפה על מטרות בארצות הברית, כדי להשיג תמיכה לפעילות צבאית כנגד ממשלת קובה. הצעה זו הייתה ידוע בשם מבצע נורת'וודס.

התוכנית קראה ל-CIA או לגופים מבצעיים אחרים להרוג אזרחים אמריקאים ולבצע פעולות טרור ברחבי ארצות הברית, ולהטיל את האחריות על ממשלת קובה, על מנת להטות את דעת הקהל לתמיכה במלחמה נגד קובה, תחת שלטונו של פידל קסטרו. אחת מן התוכניות הייתה "לצאת בסדרת פעולות טרור קומוניסטיות קובניות באזור מיאמי, בערים אחרות בפלורידה, ואף בוושינגטון".

המבצע בולט במיוחד בכך שכלל תוכניות לחטיפות והפצצות אשר ילוו בעדויות כוזבות אשר יטילו את האשמה לכאורה על שלטון זר, במקרה זה, קובה.

התוכנית מציינת ש"התוצר המתבקש מהוצאה לפועל של תוכנית זו הוא להעמיד את ארצות הברית כקורבן הסובל מהתעמרויות מצד הממשל הפזיז וחסר האחריות של קובה ולפתח בכך תדמית עולמית של קובה, כמדינה המהווה איום לשלום בעולם המערבי."

מבצע נורת'וודס נוסח על ידי המטות המשולבים, נחתם על ידי היושב ראש דאז, ליימן למניצר, ונשלח לשר הביטחון.

מספר הצעות נוספות הוצעו, ביניהן פעולות אמיתיות או מדומות כנגד צבא ארצות הברית ומטרות אזרחיות. מבצע נורת'וודס היה חלק מה"פרויקט הקובני" של ממשלת ארצות הברית (מבצע מונגוס) כנגד פידל קסטרו. הוא מעולם לא התקבל באופן רשמי או הוצא אל הפועל.

==מקור ופרסום בציבור==
ההצעה העיקרית הוצגה במסמך בשם "הצדקות להתערבות צבאית אמריקאית בקובה - סודי ביותר" - אוסף של מזכרים שנכתבו בידי משרד הביטחון האמריקאי וראשי המטות המשולבים. המסמך הוצג על ידי ראשי המטות המשולבים לשר הביטחון, רוברט מקנמארה ב-13 בדצמבר, בהגשה מוקדמת, למטרת תכנון. ראשי המטות המשולבים המליצו שהן ההיבטים הסמויים והן הגלויים של מבצע שכזה יבוצעו על ידם.

המסמך, שהיה בעבר סודי, פורסם בציבור לראשונה ב-18 בנובמבר 1997, על ידי סוכנות ממשלתית אמריקאית שמפקחת על שחרור מסמכים ממשלתיים הקשורים להתנקשות בג'ון קנדי.

==ראו גם==
*נשיקה ארוכה ללילה

==קישורים חיצוניים==

* [http://www.smeggys.co.uk/operation_northwoods.php המסמך המלא של מבצע נורת'וודס]

קטגוריה:שערוריות פוליטיות בארצות הברית
קטגוריה:קובה: היסטוריה
נורת'וודס
נורת'וודס
קטגוריה:נשיאות ג'ון פיצג'רלד קנדי
קטגוריה:1962 בפוליטיקה
קטגוריה:יחסי ארצות הברית – קובה
דגל תושבי האיים של מצר טורס

דגל תושבי האיים של מצר טורס הוא דגל אוסטרלי רשמי המשמש לייצוגם של הילידים תושבי האיים השוכנים במצר טורס. הדגל עוצב על ידי ברנארד נמוק בשנת 1992 וזכה בתחרות עיצוב מקומית אשר נערכה על ידי מועצת איי מצר טורס והוכר בידי ועדת התיאום של האבוריג'ינים ותושבי האיים של מצר טורס בחודש יוני באותה השנה. ממשלת אוסטרליה העניקה לדגל מעמד של דגל אוסטרליה רשמי על פי חוק הדגלים 1953 ב-14 ביולי 1995.

==התקנים וייצוגים==
* הפסים הירוקים בתחתית ובתקרת הדגל מייצגים את האדמה
* הפס הכחול במרכז מייצג את מימי מצר טורס
* הגבולות השחורים המפרידים בין הפסים מייצגים את תושבי איי המייצר
* הכוכב המחומש במרכז מייצג את חמש קבוצות האיים הגדולות של המצר
* הכובע הלבן מסמל את תושבי האיים

==קישורים חיצוניים==

* 
* [https://web.archive.org/web/20080719051017/http://itsanhonour.gov.au/symbols/otherflag.cfm האתר הרשמי של ממשלת אוסטרליה] תיאור הדגל (בקצרה) 
* [http://www.ausflag.com.au/torres_strait_island.asp תושבי האיים של מצר טורס] באתר Ausflag 

טורס, איי מצר

דגל תושבי האיים של מצר טורס
תושבי האיים של מצר טורס
שעונית כחולה

שעונית כחולה (שם מדעי: Passiflora caerulea), אשר ידועה גם בכינויה שעונית מצויה, היא צמח מטפס מקומי לדרומה של ברזיל וארגנטינה.

חביבה על גננים בזכות פרחיה המורכבים והריחניים, בעלי המראה המעט פלסטי. 

== תיאור ==
זהו צמח מטפס אשר מסוגל להגיע לגובה של 15–20 מטר היכן שיש עצים זמינים לתמיכה. העלים מנוגדים ומאוצבעים בעלי חמש אונות בדומה ליד פרושה (לעיתים שלוש או שבע אונות), 10-18 ס"מ אורך ורוחב. בבסיס כל עלה ישנה קנוקנה נכרכת באורך של 5–10 ס"מ אשר מתפתלת סביב צמחייה תומכת כדי להחזיק את הצמח.

הפרח מורכב, בקוטר של כ- 10 ס"מ, עם עלי גביע וכותרת זהים במראה, לבנים משהו, מוקפים בזירי עטרה כחולים או סגולים, בחמישה אבקנים ירוקים-צהובים, ושלוש צלקות סגולות. לרוב ריחני. הפרי הוא ענבה אובלית כתומה-צהובה באורך 6 ס"מ על 4 ס"מ רוחב המכילה מספר זרעים. הפרי נאכל והזרעים מופצים על ידי יונקים וציפורים. באקלים טרופי הפריחה תארך במשך כל השנה.

== זנים ==
תקריב על אברי הפרח
מין זה השתתף במספר גדול של הכלאות. ישנם מספר גדול של זנים, ביניהם:
* 'Chinensis' - זירי עטרה בכחול בהיר.
* 'Constance Elliott' - טופח על ידי נסיך אקסטר, בריטניה. בעל פרחים לבנים וריחניים. אינו פורח באותה התדירות של זנים אחרים.
* 'Grandiflora' - פרחים גדולים המגיעים לקוטר של 20 ס"מ.
* 'Hartwiesiana' - פרחים לבנים.
* 'Regnellii' - זירי עטרה ארוכים במיוחד.

== טיפוח ושימושים ==
את השעונית הכחולה מגדלים ברחבי העולם. הפרי אכיל אך עם זאת תפל כאשר נאכל טרי. הוא יכול לשמש כתחליף לפטל שחור. יותר נחשק הוא הפרי של השעונית הנאכלת בעלת הטעם המתוק-חמצמץ. תה ניתן לחליטה מהפרחים ונאמר שהוא משחרר ממתחים וחרדות. למרות זאת, גליקוזידים ציאנדיים (אשר מתפרקים לציאניד) נמצאו בעלים, אך ניתן לפרק אותם על ידי הרתחה.

== גלריה ==
<gallery>
תמונה:Passiflora caerulea - D7-07-0767.jpg|הפרח במלוא הדרו
תמונה:Passiflora caerulea - D7-06-0167.jpg|עלווה וניצני פריחה
תמונה:Passiflora caerulea (2005 10 08) - vrucht open (2).jpg|פרי בשל
תמונה:Passiflora_caerulea_flower,_2007.jpg|פרח של אחד מהזנים
תמונה:Passiflora caerulea 'Constance Elliot'.jpg|שעונית כחולה 'Constance Elliott'
תמונה:Passiflora-x-section.jpg|חתך צד של אברי הצמח
תמונה:Passiflora caerulea - D7-07-0769.jpg|מבט צד
</gallery>

==קישורים חיצוניים==
[https://plantita.co.il/%d7%a9%d7%a2%d7%95%d7%a0%d7%99%d7%aa-%d7%9b%d7%97%d7%95%d7%9c%d7%94/ מידע על גידול שעונית כחולה] באתר פלנטיטה

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:שעונית
קטגוריה:פירות טרופיים
עושה הנפלאות מלובלין

עושה הנפלאות מלובלין הוא רומן על רקע פולין של סוף המאה התשע-עשרה, פרי עטו של זוכה פרס נובל יצחק בשביס-זינגר. הספר יצא לאור ביידיש בשנת 1960 ותורגם לעברית על ידי ברוך קרוא בהוצאת ספריית פועלים בשנת 1970. בשנת 2008 יצא בתרגום נוסף (תחת השם הקוסם מלובלין) מאת בלהה רובינשטיין.

הרומן מתאר את קורותיו של יאשה, יהודי כבן ארבעים, בן העיר לובלין שבמזרח פולין, הנמצאת באותה עת תחת כיבוש רוסי. יאשה הוא עושה-נפלאות, להטוטן, אקרובט ואיש ירידים הידוע בכל רחבי הארץ, הנע בין עיירותיה וכרכיה של פולין ומופיע לפרנסתו.

== עלילה ==
יאשה הוא דמות בעלת מאפיינים מוכרים בכתיבתו של בשביס זינגר. כבספרים אחרים כגון הסרטיפיקט, חלאה, וכן באוטוביוגרפיה מוורשה לניו יורק, מתואר גבר יהודי שהתחנך על ברכי היהדות האדוקה אך נטש אותה, מלווה ספקות וסייגים, לטובת תענוגות העולם וההיצע החילוני רחב האופקים שלו.

במסעו של יאשה מלובלין אל ורשה, אנו מתוודעים לאיש רב-כישרונות ובעל כריזמה עצומה, המהלך קסם על כל הפוגש אותו, ומפיח תקווה והתרגשות בקרב כל מכריו. יאשה מסובך בקשרים עם כמה וכמה נשים בו-זמנית, שכל אחת מהן רואה אותו כמרכז עולמה. הוא מפזר כספים שאין לו והבטחות שאינו יכול לקיים, דורש נאמנות שאינו מקיימה בעצמו ואינו מסוגל לסרב או להודות בכישלון. במהלך ימים בודדים מתרחשת התמוטטותו הידועה מראש של עולם הבדיה והכזב שבנה סביבו יאשה. נשותיו מאבדות את סבלנותן, שקריו ופשיטת הרגל שלו נחשפים, מוסריותו שהיה גאה עליה מתמוטטת ופציעה מחריבה את פרנסתו.

במהלך הרומן כולו מנהל יאשה החילוני דיאלוג בלתי פוסק עם היהדות שנטש מאחור. הוא בז לה, לחוקיה ולבעלות שנטלה לעצמה על האל האוניברסלי. אולם שוב ושוב הוא מוצא עצמו מסתופף בכניסתו של בית מדרש או מאחורי ספסל בית כנסת, אוחז סידור בידו. אותם שורשים יהודיים הקיימים בו מתפקדים כמפלט מנתיב האבדון עליו מצוי יאשה.

גאולתו של יאשה מגיעה לאחר שהגיע לתחתית כל התחתיות. הוא גרם עוול לידידיו, הוליך שולל אנשים רבים שהיטיבו עמו, פשט רגל מבחינה מוסרית ואף הביא למותה של נערה. וכאשר נראה כי דבר פרט להתאבדות איננו סביר, מוצא יאשה את הדרך וחוזר לחיק הדת. כמיהתו למשמעות, לטוהר ולרוחניות מוליכה אותו אל עיר מולדתו לובלין ולבית אשתו העקרה. הוא מוצא דרך לכפר על חטאיו הרבים על ידי הסתגפות ובידוד שהוא כופה על עצמו בתוך מבנה לבנים אטום שנבנה סביבו. גם כאן מתפלפל יאשה עם היהדות, טוען שכל כולה בריחה מן הפיתוי – וממציא לעצמו גרסה קיצונית שלה.

כך, סגור מפני העולם, הולך שמו של יאשה ומתפרסם מחדש, הפעם כעושה-נפלאות מסוג אחר. הוא נתפס כקדוש ובעל סגולות, ובהדרגה הופך החדר הקטן בו הוא כלוא למוקד מעשי נפלאות ועלייה לרגל.

בשנת 1980 עובד הרומן לסרט קולנוע בבימויו של מנחם גולן, הקוסם מלובלין, בכיכובם של אלן ארקין וזוכת פרס אוסקר לואיז פלטשר.

== לקריאה נוספת ==
* עושה הנפלאות מלובלין, תרגם ברוך קרוא, ספריית פועלים, 1970.

== קישורים חיצוניים ==
* 
* 
* 

קטגוריה:ספרי יצחק בשביס-זינגר
קטגוריה:ספרי 1960
קטגוריה:ספרי ספריית פועלים
מיכאיל קלינין

מיכאיל איבנוביץ' קלינין (ברוסית: Михаи́л Ива́нович Кали́нин; 19 בנובמבר 1875 – 3 ביוני 1946) היה מהפכן קומוניסטי ופוליטיקאי סובייטי בברית המועצות. קלינין כיהן כראש המדינה הסובייטית השלישי (1919–1946), אחרי לב קמנייב ויעקב סברדלוב, כשהתפקיד היה בעל אופי ייצוגי בלבד. בין 1919–1938 עמד בראש הוועד המרכזי הפועל של קונגרס הסובייטית של הפדרציה הסובייטית הרוסית, בין 1922 -1938 היה יושב ראש הוועד המרכזי הפועל של קונגרס הסובייטים של ברית המועצות ובשנים 1938–1946 יושב ראש הפרזידיום של הסובייט העליון של ברית המועצות.

== קורות חיים ==
קלינין לצידו של סטלין, בהלוויותו של [[פליקס דזרז'ינסקי, 1926]]
קלינין נולד למשפחת איכרים בכפר ורחניה טרויצה בפלך טבר (כיום במחוז טבר) שב. ב-1889 עבר לעיר הבירה, סנקט פטרבורג, ועבד שם כפועל. ב-1898 הצטרף למפלגת הפועלים הסוציאל-דמוקרטית הרוסית, היה מהתומכים הראשונים בסיעה הבולשביקית של לנין והחל לעסוק בפעילות מהפכנית בסנקט פטרבורג ובטביליסי. הוא נאסר בעטיין ב-1899 וב-1903. במהפכת 1905 פעל כמארגן של קבוצות פועלים מהפכניים.

לאחר מהפכת אוקטובר, ב-1917, התמנה לראש העירייה המהפכנית של פטרוגראד. בשנת 1919 נבחר לוועד המרכזי של המפלגה הקומוניסטית ובהמשך אותה שנה מונה ליו"ר הוועד המרכזי הפועל של הסובייטים במקומו של יעקב סברדלוב שנפטר. משרה זו העמידה אותו, להלכה, בראשות המדינה הסובייטית. בתפקיד זה שימש עד 1938, אז מונה ליו"ר נשיאות הסובייט העליון של ברית המועצות, למעשה אותו התפקיד בהגדרה שונה. היותו הוותיק שבבכירי המפלגה הקומוניסטית שעדיין נטלו תפקיד פעיל במוסדותיה לאחר מותו של לנין היא העומדת בבסיס כינויו - "הקשיש".

בשנת 1925 מונה לחבר בפוליטביורו - הלשכה המדינית של המפלגה הסובייטית ומקור הכוח המרכזי במשטר הסובייטי. למרות מינוייו המכובדים ורמי המעלה לא היה קלינין בעל השפעה פוליטית ניכרת ונתפש בהיסטוריה הסובייטית יותר כסמל של השלטון הנתון רק לכאורה בידי הפועלים והאיכרים המיוצגים בסובייטים.

ייתכן כי דווקא אפרוריותו הפוליטית והיעדר בסיס כוח של ממש סייעו לו לשרוד את תקופת הטיהורים במפלגה (1938-1935), וזאת בניגוד לרובה המוחלט של הגוורדיה הבולשביקית הוותיקה שחוסלה בידי סטלין באותן שנים.

קלינין נפטר ממחלה ממושכת ב-1946, ונטמן בבית הקברות של חומת הקרמלין.

למרות היותו דמות שולית וחסרת השפעה ממשית על הפוליטיקה הסובייטית הונצח קלינין לאחר מותו באופן כמעט חסר תקדים לאדם במעמדו. על שמו נקראו ארבע-עשרה ערים (הבולטות שבהן - קלינינגרד, לשעבר קניגסברג, בירת פרוסיה המזרחית, וקלינין - כיום, טבר), אוניברסיטאות, תיאטראות ושדרות קלינין במוסקבה.

==קישורים חיצוניים==

* 
* 
* 

==הערות שוליים==

קטגוריה:מנהיגים שעל שמם כוכב לכת מינורי
קטגוריה:פוליטיקאים סובייטים
קטגוריה:חברי הפוליטביורו של המפלגה הקומוניסטית של ברית המועצות
קטגוריה:אישים הקבורים בבית הקברות של חומת הקרמלין
קטגוריה:גיבורי העמל הסוציאליסטי
קטגוריה:מהפכנים רוסים
קטגוריה:מקבלי עיטור לנין
קטגוריה:אישים שהונצחו על בולי ברית המועצות
קטגוריה:מקבלי עיטור הדגל האדום
קטגוריה:סובייטים שנולדו ב-1875
קטגוריה:סובייטים שנפטרו ב-1946
שותף-על

בפיזיקת החלקיקים, שותף-על הוא חלקיק המקושר לחלקיק אחר באמצעות תאוריה של סימטריית-על. בתאוריה פיזיקלית זו, מוצע כי לכל פרמיון יהיה שותף-על שהוא בוזון, ולהפך. סימטריית-על מדויקת ובלתי שבורה חוזה כי לחלקיק ולשותפי-העל שלו תהיה אותה מסה. עד היום, לא נמצאו שותפי-על לחלקיקים המתוארים באמצעות המודל הסטנדרטי של פיזיקת החלקיקים. זה עשוי להצביע על כך שסימטריית-העל היא שגויה, או שהיא שבורה. אם ימצא שותף-על, המסה שלו תקבע עד כמה סימטריית-העל היא שבורה.

ייתכן ששותפי-על ימצאו במאיץ LHC, שהחל את פעולתו ב-2008 ויגיע לאנרגיות גבוהות יותר מאלו שהושגו במאיצי חלקיקים אחרים. באנרגיות אלו ניתן ליצור חלקיקים בעלי מסה גדולה ביותר, ובכלל זה גם שותפי-על.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פיזיקת חלקיקים
קטגוריה:סימטריה בפיזיקה
אופנוע חשמלי

[[אופנוע חשמלי]]
אופנוע חשמלי הוא אופנוע בעל מנוע חשמלי. בדומה קיימים גם קטנוע חשמלי ואופניים חשמליים. שלושת אלו הם סוגים של כלי רכב חשמליים.

==מקור הכח==
מקור הכח המקובל למנוע החשמלי הוא סוללה חשמלית. באחד העיצובים (PGO) לקטנוע החשמלי יש סוללה נשלפת שמשקלה חמישה קילוגרם, והיא בעל הספק של 1 קילו-ואט, לכל גלגל יש מנוע, המהירות המרבית היא של 60 קמ"ש, והנסועה היא בין 40 ל-60 ק"מ. עם זאת, פותחו מספר אבות טיפוס המשתמשים בטכנולוגית תאי דלק. דוגמאות לכך הן: ה-ENV, המיוצר על ידי Intelligent Energy הבריטית ומונע מתא דלק מימני, אופנוע השטח (אנדורו) Zero של יצרנית האופנועים האוסטרית KTM, קטנוע של הונדה המונע על ידי Honda FC Stack וימאהה FC-AQEL. כמו כן, נמצאים בפיתוח אופנועים מבוססי הנעה היברידית.

==יתרונות וחסרונות==
אופנועים וקטנועים חשמליים הופכים לפופולריים בשל מחירי הדלק היקרים.

היתרונות של הנעה חשמלית על הנעת דלק:
# התשלום על צריכת החשמל זול יותר מאשר על בנזין לנסיעה למרחק זהה.
# היא משמעותית שקטה יותר (דבר המהווה גם חיסרון, כפי שיפורט בהמשך).
# לא נפלטים גזים מזיקים בסביבת הרוכב, שלרוב היא עירונית ומאוכלסת באופן יחסי בצפיפות.
# הטענת הסוללות ברשת החשמל גורמת לפחות זיהום אוויר, במיוחד כאשר תחנת הכוח מבוססת גז או על מקור של אנרגיה מתחדשת.
# אין צורך להגיע לתחנת הדלק באופן מיוחד; הטעינה מתבצעת בכל מקום בו יש לאופנוע גישה לשקע חשמל רגיל.
# התחזוקה זולה יותר, ויש צורך בפחות טיפולים (לדוגמה: אין צורך להחליף שמן, מסננים, ומכללים רבים נוספים).
# ניתן לרכוב על כלי־הרכב במבנים סגורים.

החסרונות:
# עלות הרכישה הראשונית יקרה יותר מזה של הדלק.
# טווח הנסיעה בין הטענות קצר יותר.
# זמן הטעינה החשמלית ארוך יותר מזמן מילוי דלק.
# מהירות נמוכה יותר בהשוואה לאופנוע שמונע בדלק במחיר זהה.
# שקעים חשמליים אינם זמינים בכל מקום.
# הסוללות מאבדות מיעילותן בטמפרטורות נמוכות במיוחד (סביב 20°C-).
# סיכון גבוה, בגלל היעדר רעש המנוע האופייני לאופנוע דלק, אותו מכירים הנהגים והולכי הרגל (אם כי סביבות נהיגה אופייניות, כמו כבישים מהירים או רחובות סואנים, הם רועשים במידה כזו שהחיסרון מתבטל באופן מעשי).

==בישראל==
קיים קטנוע בשם המותג "בליץ", שתוכנן בישראל ומיוצר בסין, ולו שני דגמים: האחד בהספק של 3 קילו-ואט (כ-4 כוח סוס), מהירות מרבית של 80 קמ"ש ונסועה של כ-60 ק"מ; והשני בהספק כפול, מהירות מרבית של 130 קמ"ש ונסועה של כ-100 ק"מ בנסיעה עירונית, או כ-80 ק"מ בנסיעה מהירה.

== ראו גם ==
* אופניים חשמליים
* רכב חשמלי

== קישורים חיצוניים ==

* [http://cars.walla.co.il/?w=/4711/1106699, חשמל זורם ברחובות העיר], וואלה רכב.
* 
* 
* 

== הערות שוליים ==

חשמלי
קטגוריה:רכב חשמלי מונע מצבר
קטגוריה:כלי רכב דו-גלגליים
ונוס מאורבינו

"ונוס מאורבינו" (1538) הוא ציור מאת הצייר האיטלקי, בן תקופת הרנסאנס טיציאן. הציור מתאר אישה צעירה עירומה, המזוהה עם האלה הרומית ונוס.

הציור הוזמן על ידי גידובלדו דלה רוברה (Guidobaldo II della Rovere), דוכס העיר אורבינו. במקור קישט הציור תיבת עץ (Cassone) הניתנת כמתנת נישואים. על פי רונה גופן (Rona Goffen), מבקרת אמנות מודרנית, שימש הציור כ"מודל דידאקטי" עבור ג'וליה וראנו (Giulia Varano), אשתו הצעירה של הדוכס.

הציור מתאר אישה צעירה עירומה הנמצאת בתוך ארמון ונציאני. היא שוכבת על גבי ספה או מיטה, נשענת בהסבה על גבי כרים ומאחוריה מעין וילון או מסך ירוק. בקצה המיטה שוכב כלב קטן. מאחורי הווילון מתגלה מראה חלל ארמון מפואר המרוצף באריחים חומים המדגישים את הפרספקטיבה ואת עומק החלל. על קירות הארמון פרושים שטיחי קיר פרחוניים וקבוע חלון מרפסת גדול. בקצה החדר מתוארות שתי נשים נוספות - האחת, הלבושה בשמלה לבנה, כורעת ליד ארגזי מטען או נדוניה, הדומים לארגז שאליו נוצר הציור, והאחרת, הלבושה בשמלה בגוון כתום או אפרסק, עומדת לצדה ואוחזת בבגד. 

ייחודו של הציור בפרובוקטיביות העזה שבו. אזור כף הערווה הנשי מצוי במרכז התמונה, ונוס מיישירה את מבטה אל עבר הצופה, תוך אדישות מוחלטת לעירום בו היא מצויה. 
הכלב השוכב על המיטה, סימן לנאמנות, הוא תוספת אירונית לארוטיות המשוחררת של ונוס. 

מבנה הציור מבוסס על הקומפוזיציה של הציור "ונוס הישנה" (1510) מאת ג'ורג'ונה. שם מופיעה ונוס כאישה עירומה וישנה השוכבת בטבע הפתוח. טיציאן בחר לצייר את ונוס כאישה בת התקופה, שאיננה מוטרדת מעירומה ומתבוננת בצופה. למעשה, הרמז היחיד לזהותה של האלה הוא בשמו של הציור.

"אולימפיה" של מאנה

=="אולימפיה" של מאנה==
בשנת 1863 יצר הצייר הצרפתי אדואר מאנה את "אולימפיה", ציור השואב את השראתו מציורו של טיציאן, ובו מוחלפת הדמות הערטילאית של ונוס בדמותה של ויקטורין מאונט, שהייתה המודל האהוב על מאנה. בציור של מאנה "הולבשה" מאונט כזונה. אלמנטים מהוגנים כביכול דוגמת הנשים הקשורות בחיי הנישואין והכלב המנומנם הוחלפו בשפחה שחורה המביאה מתנות מלקוחות הזונה וחתול ששערו סומר, סמל לערמומיות ובוגדנות. השימוש שעשה מאנה ביצירת המופת של טיציאן תוך החלפת האלמנטים הקלאסיים והמהוגנים באלמנטים חריגים הוביל לתגובה קשה נגד ציורו של מאנה בעת שהוצג, ובדיעבד הפכו את מאנה לאחד מאבות הציור המודרני.

==קישורים חיצוניים==

*[http://employees.oneonta.edu/farberas/arth/arth213/Titian_Venus_urbino.html Titian's Venus of Urbino] 
*[http://textologia.net/?p=3457 טיציאן – ונוס מאורבינו] באתר "טקסטולוגיה"

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טיציאן
קטגוריה:ציור של תקופת הרנסאנס
קטגוריה:אוספי גלריית אופיצי
קטגוריה:ציורים מהמאה ה-16
קטגוריה:ונוס בציור
אוניברסיטת אריזונה

אוניברסיטת אריזונה (באנגלית: University of Arizona; בראשי תיבות: UA; בקיצור: Arizona, U of A, UArizona) היא אוניברסיטה ממשלתית בטוסון, אריזונה, ארצות הברית. היא האוניברסיטה הוותיקה במדינה, הוקמה ב-1885 (27 שנים לפני שאזור אריזונה הוגדר כמדינה). האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר ו ומפעילה את הנמצא סמוך לטוסון. האוניברסיטה שותפה מייסדת בקונסורציום הבינלאומי של מיזם טלסקופ מגלן הענק.

האוניברסיטה כוללת בתוכה את ה'קולג' לרפואה' היחיד במדינת אריזונה אשר מעניק לבוגריה תואר M.D (דוקטור לרפואה).

בשנת 2006 למדו באוניברסיטה 36,085 סטודנטים.

האוניברסיטה מציעה 334 תחומי לימוד לארבעה שלבים: בוגר אוניברסיטה (תואר ראשון), מוסמך אוניברסיטה (תואר שני), דוקטור (תואר שלישי) ופרופסורים. 

המחלקות האקדמיות מתחלקות לקולג'ים ובתי ספר למקצועות השונים. 

אוניברסיטת אריזונה מחזיקה במספר תארים הרב ביותר מנאס"א מכל מוסד אקדמי אחר בארצות הברית.

== היסטוריה ==

אוניברסיטת אריזונה

האוניברסיטה הוקמה בשנת 1885 והייתה לראשונה באזור. עיריית טוסון העדיפה להקים במקום בית חולים לחולי נפש ולקבל מענק יותר גדול אך לא הצליחה להשיג את המטרה. עיריית טוסון החליטה לא להעניק כסף על מנת לבנות את האוניברסיטה והתוכנית להקמתה התעכבה עד שמספר אזרחים בעלי ממון החליטו לתרום מכספם ושטח על מנת להקים בית ספר. פעילותו של בית הספר החל ב-1891 כאשר למדו בו 32 סטודנטים.

== האוניברסיטה כיום ==

הקמפוס הראשי ממוקם כ-2 קילומטרים צפונית למרכז העיר. בקמפוס יש 179 בניינים וביניהם גם הבניין הראשון של האוניברסיטה שהוקם ב-1885 המשמש עד היום ללימודים. 

האוניברסיטה בנויה כעיר בתוך עיר. בשטחה ישנם בנקים, חנויות, מסעדות, פאבים, בתי קפה ואפילו בית מלון בעל 9 קומות של רשת המלונות מריוט.

== הארגון והנהלה ==

בניין באוניברסיטה
אוניברסיטת אריזונה כמו שתי האוניברסיטאות המקורבות לה אוניברסיטת המדינה של אריזונה הנמצאת בפיניקס ו הנמצאת בפלאגסטאף מנוהלת על ידי 'מועצת המנהלים של אריזונה' המונה 12 חברים. 8 מהם ממונים על ידי מושל אריזונה לכהונה בת שמונה שנים, שני סטודנטים ממונים לתקופה של שנתיים כאשר בשנה הראשונה הם חניכים ואין באפשרותם להצביע. שני הנותרים הם המושל ומפקח להוראה הראשי של המדינה.

== חיי הסטודנטים ==

כיום ישנן 44 אחוות סטודנטים המוכרות על ידי האוניברסיטה. נכון לשנת 2006, 10.3% מהגברים ו-10.8% מהנשים חברי אחוות. האחוות מפוקחות על ידי 4 מועצות שלטון.

== קולג'ים ==
* ע"ש (1915)
* (1947)
* ע"ש ג'יימס וויאנט (1964)
* (1967)
* (1995)
* (2007)
* הקולג' לחקלאות ומדעי החיים 
* הקולג' לאדריכלות, תכנון ואדריכלות נוף
* הקולג' לחינוך
* הקולג' להנדסה
* הקולג' לאמנויות יפות
* הקולג' למוסמכים
* הקולג' למצטיינים ע"ש פרנקה
* הקולג' למדעי הרוח
* הקולג' לניהול ע"ש אלר
* הקולג' לסיעוד
* הקולג' לבריאות הציבור ע"ש מל ואניד צוקרמן (1947)
* הקולג' למדעים
* הקולג' למדעי החברה וההתנהגות
* הקולג' לרפואה וטרינרית

== קישורים חיצוניים ==

* 

* [http://www.arizona.edu/index/colleges.php בתי ספר ומכללות לפי מקצועות]

*
קטגוריה:ארצות הברית: אוניברסיטאות ומכללות
קטגוריה:אריזונה: מבנים
קטגוריה:אריזונה: חינוך
קטגוריה:טוסון
קטגוריה:איגוד האוניברסיטאות האמריקניות
קטגוריה:איגוד אוניברסיטאות המחקר
גבינה צפתית

גבינה צפתית היא גבינה ישראלית מלוחה, חצי קשה, בעלת מרקם צמיגי, הנמכרת בחריצים. הגבינה עשויה מחלב בקר או חלב צאן ומופיעה באחוזי שומן שונים, במליחות בינונית או מעודנת.

==היסטוריה==
בצפת התקיימה תעשיית גבינות של יהודים לפחות החל מהמאה ה־16. זוהי גבינה מלוחה, קשה ויבשה.

לאחר חורבן צפת ברעידת האדמה בשנת 1837, נהרסה כמעט לחלוטין תעשיית הגבינות בעיר. אולם אז גם התיישבו בה, בין השאר משפחות ארזני (לימים המאירי) מפרס וקדוש ממרוקו, והקימו בהן את מחלבות המאירי וקדוש (בהתאמה).

ניתן למצוא סוגים רבים של גבינה צפתית המיוצרים על ידי מחלבות שונות, באחוזי שומן שונים ומסוגים שונים של חלב. כמוכן השם מתייחס גם לגבינות פחות קשות.

==תהליך הייצור==
לצורך הכנת גבינה צפתית מפוסטר החלב בטמפרטורה נמוכה יחסית (כ-72°C) על מנת שלא לפגוע בחלבוני החלב המשתתפים בהגבנה.

החלב המפוסטר עובר תהליך הגבנה אשר מבוסס בעיקרו על אנזים אשר פועל על החלבון העיקרי שבחלב הוא הקזאין; לתהליך מוסיפים גם חיידקים לקטיים המשפיעים על טעמה של הגבינה ומסייעים לתהליך ההגבנה. כמו כן מוסיפים לחלב גם סידן כלוריד שמטרתו לפצות על הסידן שאבד בתהליך פיסטור החלב.

הגבן העיקרי מתקבל יחסית מהר (לאחר כשעה של המתנה, בשל פעולת האנזים). בהמשך מבצעים בגבן מספר חיתוכים וערבובים עדינים המסייעים לניקוז המים מן הגבן וקבלת הבסיס. בשלב זה מוסיפים גם מלח - הן למטרת טעם והן למטרת סיוע בשימור הגבינה בהמשך.

לאחר ניקוז מרבית הנוזלים שהשתחררו בעת החיתוכים, נדחסת המסה לסלסלות קש (כיום קיימות גם סלסלות פלסטיק בעלות דוגמת קש) ונשארת בהן למספר שעות, כדי לנקז את יתרת נוזלי הגבינה וגיבושה לצורה עגולה. במהלך זמן זה הופכים את הגבינה מספר פעמים כדי לעזור לניקוז ולקבל את דוגמת הקש גם בחלקה העליון של הגבינה.

==השימוש בגבינה==
הגבינה פופולרית בכריכים, עם סלט ירקות, מתובלת, או בצורתה המקורית. את הזן הקשה יותר ניתן לגרר על פסטה או לאפות בתנור.

==קישורים חיצוניים==
* 

==הערות שוליים==

צפתית
קטגוריה:המטבח הישראלי
קטגוריה:צפת: כלכלה
קטגוריה:ישראל: המצאות
וולדה גיורגיס

טספאי טאזז וולדה גיורגיס וולדה יוהנס (1901–1976) היה פוליטיקאי אתיופי והאיש המשפיע ביותר בתקופת הקיסר היילה סלאסי.

==ביוגרפיה==

גיורגיס נולד במחוז שאווה ונהפך לאחד מהחברים הטובים ביותר של הקיסר היילה סלאסי לפני המלחמה האיטלקית-אתיופית השנייה ולאחר מכן גלה עם הקיסר לירושלים ולבריטניה. לאחר מלחמת השחרור האתיופית גיורגיס נהפך לאחד מהאנשים המשפיעים ביותר באימפריה האתיופית ולא רק שכיהן בתור שר העט אלא במקביל כיהן גם כשר הפנים (1943–1949) ושר המשפטים (1949–1955) גיורגיס היה אחד מהאנשים שלחצו על הבריטים לסגת מאתיופיה מה שהוביל להסכם הריבונות האתיופית ולאחר מכן לפנוי כוחותיהם מאוגדן והאאד למרות שבתקופתו כיהן גם ראש ממשלה מעמדו של גיורגיס היה רם יותר ולמעשה היה ראש הממשלה בפועל. 

לאחר שחלה בתחילת 1955 הוא פרש מהחיים הפוליטיים וסמכויותיו פוזרו בקרב פוליטיקאים אחרים, גיורגיס המנשיך לכהן בתפקידים פוליטיים זוטרים כמו מושל מחוז ארסי (1955–1960) ומושל מחוז גמו גופה (1960–1961). במהלך המהפכה האתיופית גיורגיס עזב את אתיופיה מחשש לחייו לבריטניה וב-1976 נפטר.

== לקריאה נוספת ==

קטגוריה:פוליטיקאים אתיופים
קטגוריה:אתיופיה: אצולה
קטגוריה:ילידי 1901

קטגוריה:נפטרים ב-1976
דרסט התשיעי, מלך הפיקטים

דרסט התשיעי או דרסט מק קאוסטנטין (בתעתיק לאנגלית: Drest mac Caustantín - דרסט בנו של קונסטנטין; נפטר ב-836 או ב-837) היה מלך הפיקטים במשך כ-3 שנים, משנת 834 ועד מותו.

דרסט עלה לשלטון לאחר מותו של דודו אואנגוס השני, אחיו של אביו, קאוסטנטין. לאחר מותו של דרסט, עלה לשלטון בן דודו אאוגאנן ("אוון").

בעבר סברו כי דרסט היה גם מלך דאל ריאטה אולם מחקרים מודרניים מראים כי מלך בממלכת הפיקטים עצמה. ייתכן שמלך עמו במקביל טאלורקן בן וות'ול (על פי דברי ימי הפיקטים).

==קישורים חיצוניים== 
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-837